Diari Oficial de la Generalitat Valenciana


Sumari del DOGV 5493, del 19-04-2007 (2007/4787)

RESOLUCIÓ de 5 d'abril de 2007, de la consellera de Benestar Social, per la qual es resol el procés electiu per a la renovació dels vocals del Consell Valencià del Voluntariat, en representació de les entitats de voluntariat que desenvolupen la seua activitat en l'àmbit territorial de la Comunitat Valenciana i s'acorda el nomenament dels membres del Consell Valencià del Voluntariat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5493

Data del DOGV
:   19-04-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/4787


Data del document
:   05-04-2007

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Consell Valencià del Voluntariat

L'Ordre de 6 d'abril de 2006, de la Conselleria de Benestar Social, per la qual es regula el procediment d'elecció dels vocals del Consell Valencià del Voluntariat, en representació de les entitats de voluntariat que desenvolupen la seua activitat en l'àmbit territorial de la Comunitat Valenciana (DOGV núm. 5.249, de 02/05/2006) establix en l'article 6 la competència del titular de la Conselleria de Benestar Social per a la resolució del dit procés, amb la proposta prèvia de la Comissió Tècnica Electoral. En el mateix sentit s'expressa la base 7 de l'Ordre de convocatòria d'11 de maig de 2006 (DOGV núm. 5.265, de 24/05/2006) indicant, així mateix, que la resolució serà notificada als interessats i serà objecte de publicació en el Diari Oficial de la Comunitat Valenciana.
Una vegada analitzada la citada proposta i atesos els requisits establits en les mencionades ordes resolc:
Primer
Publicar com a annex I a la present resolució la relació de vocals del Consell Valencià del Voluntariat elegits en representació de les entitats de voluntariat que desenvolupen la seua activitat en l'àmbit territorial de la Comunitat Valenciana a què es referix l'Ordre de convocatòria d'11 de maig de 2006.
Segon
Publicar com a annex II la relació de candidats designats a proposta de les entitats previstes en els apartats b), d), e), f), g), h), i) de l'article 25.1 de la Llei 4/2001, de 19 de juny, del Voluntariat, de conformitat amb la disposició final segona de l'Ordre de 6 d'abril de 2006, de la Conselleria de Benestar Social.
Tercer
Notificar als interessats la present Resolució.
Quart
La sessió constitutiva del Consell tindrà lloc dins dels 30 dies següents a la publicació del nomenament dels membres i en esta es durà a terme l'elecció del secretari i la constitució de les comissions previstes en el Decret 187/2002, de 19 de novembre, pel qual s'aprova el Reglament d'Estructura i Funcionament del Consell Valencià del Voluntariat.
La present Resolució esgota la via administrativa i es pot interposar en la seua contra recurs potestatiu de reposició davant del mateix òrgan que la va dictar, en el termini d'un mes comptador a partir de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú o bé ser impugnada davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, d'acord amb els articles 10.1, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 5 d'abril de 2007.- La consellera de Benestar Social: Alicia de Miguel García.